พระครูศรีฉฬังคสังวร (เริ่ม ปรโม)

พระครูศรีฉฬังคสังวร (เริ่ม ปรโม) หรือที่รู้จักกันดีในนาม หลวงพ่อเริ่ม ปรโม อดีตเจ้าอาวาสวัดจุกกะเฌอ ต.บึง อ.ศรีราชา จ.ชลบุรี ท่านเป็นพระเกจิอาจรย์ที่มีชื่อเสียงรูปหนึ่งแห่งภาคตะวันออกชายฝั่งทะเล และเป็นที่เคารพศรัทธาของศิษยานุศิษย์ และพุทธศาสนิกชนชาวชลบุรี และจังหวัดใกล้เคียง ทั้งด้านวัตรปฏิปทา และพุทธาคม โดยเฉพาะทางด้านวัตถุมงคลที่ท่านได้จัดสร้างและปลุกเสก ล้วนได้รับความนิยมจากนักสะสมพระเครื่องและผู้นำไปบูชาต่างเกิดประสบการณ์ต่างๆ มากมาย

**ประวัติ**
หลวงพ่อเริ่ม ท่านมีนามเดิมว่า เริ่ม นามสกุล เฉียงเอก ท่านเกิดเมื่อวันศุกร์ ขึ้น 6 ค่ำ เดือน 8 ปีมะเส็ง ตรงกับวันที่ 7 กรกฎาคม พ.ศ. 2448 ณ บ้านเลขที่ 26 ต.บึง อ.ศรีราชา จ.ชลบุรี โยมบิดาชื่อ มิ่ง เฉียงเอก โยมมารดาชื่อ เลี่ยม เฉียงเอก (นามสกุลเดิม แท่นทอง) 
มีพี่น้องร่วมบิดามารดา 11 คน คือ
#พระครูศรีฉฬังคสังวร (หลวงพ่อเริ่ม เฉียงเอก)
#นางทองดี เฉียงเอก
#นายรื่น เฉียงเอก
#นางโถม เฉียงเอก
#นางอบ เฉียงเอก
#นายสำรวย เฉียงเอก
#นางเยี้ยน เฉียงเอก
#นางหงส์ กล่อมเกลา
#นายทวาย เฉียงเอก
#นางสาวผึ้ง เฉียงเอก
#นายทวี เฉียงเอก
พ.ศ. 2468 เมื่ออายุครบ 20 ปี ท่านจึงได้อุปสมบทเป็นพระภิกษุ ณ พัทธสีมาวัดแหลมฉบัง(เก่า) ต.ทุ่งสุขลา อ.ศรีราชา จ.ชลบุรี โดยมี 
- พระอุปัชฌาชย์ พระครูสุนทรธรรมรส (ศรี พฺรหฺมโชติ) อดีตเจ้าอาวาสวัดอ่างศิลา ต.อ่างศิลา อ.เมือง จ.ชลบุรี
- พระกรรมวาจารย์ พระอาจารย์จั้ว วัดอ่างศิลา ต.อ่างศิลา อ.เมือง จ.ชลบุรี
- พระอนุสาวนาจารย์ พระอาจารย์ลำดวน สุโข อดีตเจ้าอาวาสวัดแหลมฉบัง(เก่า) ต.ทุ่งสุขลา อ.ศรีราชา จ.ชลบุรี
ได้รับฉายาทางธรรมว่า " ปรโม " 
เมืออุปสมบทแล้วท่านได้มาจำพรรษาอยู่ที่วัดจุกกะเฌอ ซึ่งมีพระอธิการขันธ์ เป็นเจ้าอาวาส เหตุที่ท่านไม่ได้บวชที่วัดจุกกะเฌอ เพราะสมัยนั้นที่วัดจุกกะเฌอยังไม่มีพระอุโบสถ เมื่อมาอยู่ที่วัดจุกกะเฌอท่านได้ศึกษาพระธรรมวินัย ปฏิบัติดีปฏิบัติชอบ จนชาวบ้านเคารพเสือมใสและศรัทธาในตัวท่าน
หลังจากที่ท่านบวชได้เพียง 6 พรรษา หลวงขันธ์ เจ้าอาวาสได้มรณภาพลง ชาวบ้านจุกกะเฌอ จึงได้นิมนต์ให้ท่านรับตำแหน่งเจ้าอาวาสสืบต่อ และในปีต่อมาท่านก็ได้รับแต่งตั้งให้เป็นเจ้าคณะตำบลทั้งๆ ที่ท่านยังไม่ได้รับแต่งตั้งเป็นพระครู นับว่าท่านเป็นผู้มีความสามารถ และเป็นนักปกครองที่ดี
ในด้านพุทธาคมหลวงพ่อเริ่ม ท่านมีความสนใจมาตั้งแต่ก่อนอุปสมบท มีพระอาจารย์เก่งๆ มีชื่อเสียงอยู่ที่ใด ท่านก็จะดั้นด้นเดินทางไปกราบ ขอศึกษาเล่าเรียนด้วย อาทิเช่น หลวงพ่ออ่ำ หนองกระบอก ระยอง , หลวงพ่ออี๋ วัดสัตหีบ , หลวงพ่อสาย วัดหนองเกตุน้อย , หลวงปู่เทียน วัดโบสถ์ ปทุมธานี , หลวงพ่ออ่อง วัดหนองรี ชลบุรี , หลวงพ่อผุย วัดหน้าพระธาตุ ชลบุรี , พระวิสุทธิสมาจาร (เจ้าคุณศรี) วัดอ่างศิลา ชลบุรี , สมเด็จพระสังฆราช (อยู่ ญาโณทัย) วัดสระเกศ กรุงเทพฯ , ครูกะเหรี่ยง (ฆราวาส) , หมอแก้ว ฉิมพลี

**มรณภาพ**
ในบันปลายชีวิต หลวงพ่อเริ่ม ท่านเริ่มอาพาธด้วยโรคถุงลมโป่งพอง จึงกลับมาพักฟื้นอยู่ที่วัดจุกกะเฌอ จนปี พ.ศ. 2536 ท่านมีสุขภาพดีขึ้นสามารถออกปฏิบัติศาสนกิจ และรับนิมนต์ไปในงานพุทธาภิเษกต่างๆ ได้ หลวงพ่อเริ่ม มรณภาพลงด้วยอาการสงบ ในวันที่ 19 กรกฎาคม พ.ศ. 2538 รวมสิริอายุได้ 90 ปี 12 วัน พรรษาที่ 70

**งานด้านการปกครอง**
 พ.ศ. 2479 อายุ 31 พรรษาที่ 11 เป็นเจ้าอาวาสวัดจุกกะเฌอ- พ.ศ. 2484 อายุ 36 พรรษาที่ 16 เป็นพระกรรมวาจาจารย์- พ.ศ. 2485 อายุ 37 พรรษาที่ 17 เป็นพระอุปัชฌาย์- พ.ศ. 2487 อายุ 39 พรรษาที่ 19 เป็นเจ้าคณะตำบลบึง - หนองขาม- พ.ศ. 2518 อายุ 70 พรรษาที่ 50 เป็นรักษาการเจ้าคณะอำเภอศรีราชา- พ.ศ. 2519 อายุ 71 พรรษาที่ 51 เป็นเจ้าคณะอำเภอศรีราชา- พ.ศ. 2530 อายุ 82 พรรษาที่ 62 ลาออกจากตำแหน่งเจ้าอาวาสวัดจุกกะเฌอ (เพื่อรับตำแหน่งเจ้าอาวาสวัดจุฑาทิศธรรมสภารามวรวิหาร กิ่งอำเภอเกาะสีชัง จังหวัดชลบุรี เพื่อสนองงานสงฆ์)

**สมณศักดิ์**
 พ.ศ. 2481 อายุ 33 พรรษาที่ 13 เป็นพระครูประทวน นามที่ " พระครูเริ่ม "- พ.ศ. 2488 อายุ 40 พรรษาที่ 20 ได้รับพระราชทานสมณศักดิ์ที่ " พระครูวิริยาภรณ์ "- พ.ศ. 2493 อายุ 45 พรรษาที่ 25 เป็นพระครูสัญญาบัตรเจ้าคณะตำบล ชั้นตรี- พ.ศ. 2507 อายุ 59 พรรษาที่ 39 เป็นพระครูสัญญาบัตรเจ้าคณะตำบล ชั้นโท- พ.ศ. 2515 อายุ 67 พรรษาที่ 47 เป็นพระครูสัญญาบัตรเจ้าคณะตำบล ชั้นเอก- พ.ศ. 2519 อายุ 71 พรรษาที่ 51 เป็นพระครูสัญญาบัตรเจ้าคณะอำเภอ ชั้นเอก - พ.ศ. 2530 อายุ 82 พรรษาที่ 62 ได้รับพระราชทานสมณศักดิ์ที่ " พระครูศรีฉฬังคสังวร " (5 ธ.ค.2530)

**ผลงานด้านการศึกษา**
 พ.ศ. 2474 ท่านเป็นผู้ริเริ่มก่อตั้งโรงเรียนวัดจุกกะเฌอ (พินิจ เริ่มอำรุง) - พ.ศ. 2530 กองทุนหลวงพ่อเริ่ม ปรโม โรงเรียนทุ่งศุขลาพิทยา "กรุงไทยอนุเคราะห์" (30 สิงหาคม พ.ศ. 2530)

**อ้างอิง**

**แหล่งข้อมูลอื่น**
 หนังสือ ประวัติและวัตถุมงคลหลวงพ่อเริ่ม ปรโม ปี 2539 เรียบเรียงโดยพระปลัดอนันต์ กิตฺติญาโณ-  ประวัติ หลวงพ่อเริ่ม วัดจุกกะเฌอ ชลบุรี-  หลวงพ่อเริ่ม ปรโม วัดจุกกะเฌอ ชลบุรี
หมวดหมู่:บุคคลจากอำเภอศรีราชา
หมวดหมู่:บุคคลจากอำเภอเกาะสีชัง
หมวดหมู่:ภิกษุจากจังหวัดชลบุรี
หมวดหมู่:พระครูสัญญาบัตร
หมวดหมู่:เจ้าคณะอำเภอ
หมวดหมู่:เจ้าอาวาสวัดในจังหวัดชลบุรี